### Resume

Bygma i Jelling har anmodet om at få udarbejdet en lokalplan, så de kan udvide deres virksomhed på Nordkrogen i Jelling.

Området er tæt på [adresse], og det skal der tages højde for i lokalplanlægningen.

### Sagsfremstilling

Lokalplanens indhold

![](data:image/png;base64...)

Figur 1: Kort over lokalplanområdet

![](data:image/png;base64...)

Figur 2: Bygherres udkast til anvendelse af området

Bygma i Jelling har anmodet om at få udarbejdet en lokalplan nord for deres virksomhed i erhvervsområdet Nordkrogen i Jelling, da de har behov for at udvide. Det er den eneste mulighed for udvidelse med den placering, de har i dag.

Lokalplanområdet er ca. 4,9 ha, og består udover landbrugsjord der inddrages i byzone, også af Bygmas ejendom og en del af Jelling Varmeværk. De to virksomheder er omfattet af lokalplan nr. 105 fra Jelling Kommune fra 1986.

Bygmas eksisterende grund bliver en del af lokalplanen, da det vil lette administrationen af området, at der kun er en lokalplan for virksomheden. [adresse] grund på ca. 7.500 m² medtages også, da den forældet lokalplan nr. 105 så kan aflyses.

Langs lokalplanområdets afgrænsning mod vest, nord og øst, samt langs hele det eksisterende erhvervsområde mod vest, skal der etableres et afskærmende beplantningsbælte.

Kulturstyrelsen, der er myndighed på [adresse], har ikke bemærkninger til udvidelsen af erhvervsområdet, såfremt der tages hensyn til udsigten fra [adresse]. Det er sket ved, at der er indlagt to sigtelinjer fra nordhøjen mod lokalplanområdet, der fastlægger områdets afgrænsning mod vest samt placering af beplantning.

Kommuneplantillæg

Området med landbrugsjord er ikke udlagt i kommuneplanen.

Der skal derfor udarbejdes et tillæg, der udlægger en ramme for erhverv. Rammen skal også give mulighed for butikker med særlig pladskrævende varer, da Bygma også sælger til private kunder.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen og tillægget er otte uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | lokalplan nr. 1401 og tillæg nr. 13 igangsættes. |

### Beslutning

Godkendt.